Palestinska akcija i izbori u SAD
Novinar GA osvrće se na posledice koje bi izraelsko-palestinski odnosi mogli da imaju po Obamine izglede da bude ponovo izabran 
Nepoverenje u stav Obamine administracije prema Izraelu je bio jedan od razloga što je na nedavnim specijalnim izborima za Kongres u državi Njujork, pobedio republikanski kandidat Bor Tarner. “ Tarner je rekao da je pobedio zbog dva razloga - opšteg nezadovoljstva stanjem privrede kao i politikom predsednika Obame. Međutim, Tarneru je ovom prilikom pomogao i bivši gradonačelnik Njujorka, Edvard Koč. Koč je apelovao na birače, posebno na ortodoksne Jevreje koji čine značajan segment biračkog tela u okrugu u kojem su održani izbori, da glasaju za Tarnera u znak protesta zbog, kako smatra, slabljenja Obamine podrške Izraelu. To je tema koja je prisutna i u sadašnjoj bitci za predsedničku nominaciju u redovima Republikanske stranke, u kojima evangelistički hrišćanski birači snažno podržavaju Izrael. Nekoliko republikanskih pretendenata, ukljujući sadašnjeg favorita, guvernera Teksasa Rika Perija, tvrde da je Obama bio previše oštar prema Izraelu od kojeg je tražio da učini dodatne koncesije Palestincima. Jevrejski birači su podržali Obamu na predsedničkim izborima 2008. dok Bela kuća sada nastoji da pridobije veću podršku američko-jevrejskih organizacija. kazao je portparol Bele kuće Džej Karni. Zvaničnici Bele kuće navode da će SAD uložiti veto ukoliko palestinski zahtev za priznanje stigne do Saveta bezebednosti UN-a. U međuvremenu, jevrejski i muslimanski birači i dalje pomno prate kako će SAD reagovati na palestinski diplomatski potez. Politički ulog predsednika Obame, koji nastoji da očuva popularnost u obe zajednica, veoma je visok jer će trka za Belu kuću iduće godine najverovatnije biti veoma tesna.